[{"text_idx": "#000001", "text": "Developing the future workforce of Wales"}, {"text_idx": "#000002", "text": "Datblygu gweithlu'r dyfodol yng Nghymru"}, {"text_idx": "#000004", "text": "Postiwyd ar May 21, 2020 gan karen.smith"}, {"text_idx": "#000007", "text": "Sefyllfa\u2019r dysgwyr sydd flaenaf ym meddyliau\u2019r darparwyr hyfforddiant ac maent wedi bod yn arbennig o hyblyg yn addasu eu dulliau dysgu fel na fydd eu rhaglenni dysgu\u2019n cael eu dal yn o\u0302l oherwydd y cyfyngiadau symud."}, {"text_idx": "#000011", "text": "Yn ystod y cyfnod clo, nid ydynt yn gallu trefnu cyfarfodydd wyneb-yn-wyneb a\u0302\u2019u dysgwyr sy\u2019n perthyn i dri dosbarth: ar ffyrlo neu eu swydd wedi\u2019i dileu; yn dal i weithio a heb lawer o amser i barhau i ddysgu oherwydd pwysau gwaith yn y rheng flaen; ac yn gweithio fel arfer naill ai gartref neu yn eu gweithle arferol."}, {"text_idx": "#000012", "text": "Mae darparwyr dysgu yn cadw mewn cysylltiad rheolaidd a\u0302 dysgwyr sy\u2019n wynebu rhwystrau i dysgu, y rhan fwyaf ohonynt yn gweithio tuag at Hyfforddeiaethau, ac yn trefnu rhithgyfarfodydd grw\u0302p i sicrhau eu bod yn iawn ac i roi gwaith iddynt i\u2019w wneud gartref."}, {"text_idx": "#000014", "text": "Mae\u2019r ffyrdd newydd o weithio wedi bod o fudd, nid yn unig i\u2019r dysgwyr, ond i\u2019r darparwyr hyfforddiant hwythau sydd wedi gwella\u2019u sgiliau a datblygu rhai newydd."}, {"text_idx": "#000015", "text": "Jeff Protheroe yw cyfarwyddwr gweithrediadau\u2019r NTfW, sef sefydliad y mae dros 70 o ddarparwyr dysgu seiliedig ar waith o safon uchel yn aelodau ohono ac sydd a\u0302 chysylltiadau a\u0302 miloedd o gyflogwyr ledled Cymru."}, {"text_idx": "#000019", "text": "Dywedodd Gweinidog yr Economi, Trafnidiaeth a Gogledd Cymru, Ken Skates: \u201cMae prentisiaid a hyfforddeion yn gwneud cyfraniad sylweddol at economi Cymru a byddant yn hollol hanfodol wrth i ni ddod dros yr argyfwng hwn.\n\u201cEin nod ni yw, nid yn unig adennill ein sefyllfa flaenorol ar o\u0302l y pandemig, ond cyrraedd sefyllfa well trwy greu economi genedlaethol lle caiff cyfoeth a ffyniant eu rhannu\u2019n fwy cyfartal ledled Cymru \u2013 mae gan brentisiaid a hyfforddeion ran allweddol i\u2019w chwarae yn hyn.\n\u201cEr bod hwn yn gyfnod eithriadol o heriol, mae wedi tynnu sylw at ddoniau, ymroddiad a gwytnwch anhygoel y darparwyr hyfforddiant sy\u2019n cefnogi pobl yma yng Nghymru. Rydym yn cydnabod eu cyfraniad ac mae eu hymdrechion yn rhoi hyder i mi yn y dyfodol.\u201d"}, {"text_idx": "#000020", "text": "Dywedodd John Nash, cadeirydd dros dro NTfW, ac un o gyfarwyddwyr TSW Training ym Mhen-y-bont ar Ogwr: \u201cRydym yn croesawu\u2019r ffaith fod Gweinidog yr Economi, Ken Skates, yn cydnabod y rhan allweddol y bydd prentisiaid a hyfforddeion yn ei chwarae wrth i ni adfer economi Cymru, oherwydd gwyddom y gall effeithiau dirwasgiad amharu\u2019n fawr ar bobl ifanc."}, {"text_idx": "#000021", "text": "\u201cWrth i ni ailgychwyn ar o\u0302l y pandemig, bydd mwy o angen sgiliau nag erioed ar Gymru. Mae\u2019r NTfW a\u2019i aelodau\u2019n barod i gydweithio\u2019n agos a\u0302\u2019r Gweinidog a\u2019i di\u0302m i gyfrannu at gynlluniau Llywodraeth Cymru ar gyfer adferiad economaidd ac i ddiogelu dyfodol prentisiaid a hyfforddeion yng Nghymru.\u201d"}, {"text_idx": "#000025", "text": "Mae un o brentisiaid y cwmni, Graham Jones, 36 oed, o Landrindod, sydd ar y rhestr warchod am 12 wythnos oherwydd problem a\u0302\u2019i system anadlu, yn defnyddio\u2019r cyfnod i brysuro ymlaen a\u0302\u2019i Brentisiaeth mewn Gweithgareddau Ailgylchu Cynaliadwy, ac mae wedi cwblhau 84% ohoni mewn dim ond naw wythnos."}, {"text_idx": "#000026", "text": "Mae Jay Syrett-Judd, swyddog hyfforddi Graham, yn ei helpu i ddefnyddio system e-bortffolio Learning Assistant gan City & Guilds a meddalwedd cyfathrebu Google Hangouts ar gyfer sgyrsiau wyneb yn wyneb. Felly gall Jay gefnogi Graham ac adolygu\u2019r dystiolaeth ar gyfer portffoliio ei brentisiaeth."}, {"text_idx": "#000028", "text": "\u201cPan ges i wybod mod i ar y rhestr warchod ac na allwn i fynd i\u2019r gwaith, fe gysylltais a\u0302 Jay a gofyn iddo anfon y gwaith roedd angen i mi ei wneud ar gyfer Lefel 3,\u201d meddai Graham."}, {"text_idx": "#000029", "text": "\u201cSoniodd Jay am y Learning Assistant ac rwy\u2019n dilyn yr holl waith cwrs yno. Os bydd gen i gwestiwn, rwy\u2019n ffonio Jay neu\u2019n siarad ag ef trwy Google Hangouts ac mae Jay\u2019n esbonio\u2019r peth i mi."}, {"text_idx": "#000030", "text": "\u201cDydw i ddim yn dda iawn ar gyfrifiaduron ond mae Learning Assistant yn wych ac yn hawdd ei ddilyn. Gan fy mod i\u2019n weithiwr rheng flaen, nid mewn swyddfa rwy\u2019n gweithio a, gan amlaf, does gen i ddim llawer o amser ar fy nwylo. Oherwydd y cyfyngiadau, rwy\u2019n gallu gwneud gwaith cwrs ar y cyfrifiadur bob bore ac mae Jay yn ei asesu.\u201d"}, {"text_idx": "#000031", "text": "Doedd dim disgwyl iddo gwblhau\u2019r cymhwyster tan fis Medi yn wreiddiol ond mae\u2019n disgwyl ei orffen yn fuan ar o\u0302l codi\u2019r cyfyngiadau. Hoffai symud ymlaen i wneud Prentisiaeth Uwch, os bydd ei gyflogwr yn fodlon, er mwyn gallu cael swydd well.\u201d"}, {"text_idx": "#000032", "text": "Dywedodd Jay ei fod yn siarad bob dydd a\u0302 Graham oedd wedi gorffen elfen \u2018tystysgrif dechnegol\u2019 y Brentisiaeth ac wedi dechrau gweithio ar y ddiploma."}, {"text_idx": "#000033", "text": "\u201cMae Graham bob amser yn gwneud mwy nag sydd raid ac mae\u2019n gwneud ei waith ymchwil ei hunan,\u201d meddai. \u201cMae\u2019n ddysgwr sydd wir yn elwa ar yr hyn y mae\u2019n ei ddysgu.\u201d"}]